[{"text_idx": "#000007", "text": "Tartu U\u0308likoolile kuuluvate toomkiriku varemetesse planeeritav klaaspaviljon ja idee selles tegutsema hakkavast restoranist ootab veel muinsuskaitseameti ja keskkonnaameti eksperthinnanguid. Novaator uuris, mida arvatakse mo\u0303ttest u\u0308likooli sees."}, {"text_idx": "#000008", "text": "\"Toomkiriku varemetes on aastate ja aastasadade ja\u0308ljed. Kui varemete vahel seista, siis kuuled aegade lugu. Ma ei arva, et neid varemeid peaks kuidagi restoraniga, olgu see u\u0308ksko\u0303ik kui uhke ja moodne, \"va\u0308a\u0308rindama\". Varemed sellisena, nagu need on, on ise va\u0308a\u0308rtus,\" leidis Tartu U\u0308likooli raamatukogu direktor Krista Aru."}, {"text_idx": "#000011", "text": "Andersoni so\u0303nul on tervitatav, et ettevo\u0303tjad julge ideega u\u0308likooli poole po\u0308o\u0308rdusid. Samas tekitavad tema so\u0303nul ku\u0308sitavusi erinevad praktilist laadi ku\u0308simused, mis tulenevad paljuski tihedast ajagraafikust. Juba ja\u0308rgmisel su\u0308gisel peaks toimuma menu\u0308u\u0308de testimine, et siis restoran ametlikult 2024. aasta alguses koos kultuuripealinna programmiga avada."}, {"text_idx": "#000012", "text": "\"Ko\u0303ige akuutsem teema on kindlasti varemete seisund. Seda me na\u0308eme absoluutselt igal kevadel, kui sulgeme varemeteala hooldusto\u0308o\u0308deks. Suurte temperatuuri ko\u0303ikumiste to\u0303ttu telliskivid pudenevad. Ajaaken, millal neid to\u0308id teha saab, on suhteliselt lu\u0308hikene, sest selleks, et materjalid kivistuksid, peab olema teatud o\u0303hutemperatuur,\" ra\u0308a\u0308kis Anderson."}, {"text_idx": "#000013", "text": "Ta lisas, et kui restorani plaan teoks saab, on vaja la\u0308bi viia varemete po\u0303hjalik ja pikemaajalisem hooldus. To\u0303ena\u0308oliselt toob see kaasa vo\u0303rkude paneku, sest ei saa riskida kivide kukkumisega."}, {"text_idx": "#000014", "text": "Leho Ainsaar ro\u0303hutas samuti, et ta\u0308helepanu on vaja po\u0308o\u0308rata mu\u0308u\u0308ridelt langevate kividele: \"Varemete fu\u0308u\u0308sikaline murenemine ehk rabenemine toimub pidevalt edasi, eriti kevadiste o\u0308o\u0308pa\u0308evaste sulamise-ku\u0308lmumise tsu\u0308klite ajal.\" Ta lisas, et geoloogi pilgu la\u0308bi on Toomema\u0308gi tugeva pinnasega ala, kuhu klaaspaviljoni ehitamine probleeme ei valmistaks."}, {"text_idx": "#000015", "text": "Anderson u\u0308tles, et restorani rajamine mo\u0303jutaks u\u0308likooli muuseumi pikemaajalisi plaane ja varemeteala broneeringuid. Lisaks on praeguseks selgunud varemete valgustusprojekti vo\u0303itja, kes peab restorani rajamise korral projekti vajadusel ringi tegema. \"Sellest ko\u0303igest tulenevalt oleme u\u0308pris suure ajasurve all,\" u\u0308tles Anderson."}, {"text_idx": "#000016", "text": "Omaette ku\u0308simus on, mil ma\u0308a\u0308ral muudaks klaaspaviljoni rajamine ligipa\u0308a\u0308setavust varemetele. Na\u0308iteks Krista Aru ei usu, et varemetesse ka\u0308tketud aegade lugu end enam igale jalutajale avab, kui so\u0308o\u0308mine vo\u0303i mingi teine u\u0308ritus varemed ta\u0308idab: \"Kas sinna passibki siis niisama jalutama minna? Kas need jalutajad ongi akna taha oodatud, kui teised sees so\u0308o\u0308vad? Las need toomkiriku varemed olla, nagu need on. Ko\u0303ik lihtsalt ei ole kaubaks.\""}, {"text_idx": "#000017", "text": "Jaanika Anderson ma\u0308rkis, et praegu ka\u0308ivad inimesed varemete vahel keha kergendamas, misto\u0303ttu on mo\u0303nedes kohtades probleeme haisuga, eriti suvel. Valgustusprojekt ja varemeteala nii-o\u0308elda tsiviliseerimine aitaks seda probleemi tema so\u0303nul leevendada. Samas mo\u0308o\u0308nis Anderson, et klaaspaviljoni idee teostudes kaoks praegune vaba ala a\u0308ra."}, {"text_idx": "#000018", "text": "\"Na\u0308iteks viivad varemete vahel la\u0308hedal asuvad koolid la\u0308bi kehalise kasvatuse tunde. Samuti kasutatakse varemeteala Toomema\u0308el peetavate spordi- ja orienteerumisma\u0308ngude jaoks. Seega paneks restoran u\u0308he ala kinni ja lo\u0303huks a\u0308ra avatud terviku. Selles mo\u0303ttes vo\u0303taks ta kindlasti midagi a\u0308ra inimestelt, kes on harjunud Toomema\u0308el ka\u0308ima,\" ra\u0308a\u0308kis Anderson."}, {"text_idx": "#000019", "text": "Krista Aru so\u0303nul on lisaks ku\u0308sitav, kuivo\u0303rd on klaaspaviljoni idee koosko\u0303las sa\u0308a\u0308stva arengu ja rohepo\u0308o\u0308rdega: \"Kuidas see, olgugi et va\u0308ga kaasaegse ja parimate tehniliste lahendustega restoran, sellele suunale vastab? Igasugune ehitus muudab keskkonda mitte ainult enda all, vaid ka enda u\u0308mber. Restoran, kas ajutine vo\u0303i mitte, suurendab tahes vo\u0303i tahtmata meie jalaja\u0308lge rohkem, kui kindlustatud ja korrastatud varemed.\""}, {"text_idx": "#000020", "text": "TU\u0308 ajaloolased: toomkiriku varemed annavad Tartule mo\u0303ttelise su\u0308gavuse"}, {"text_idx": "#000021", "text": "Ennetav sisekaemus va\u0308a\u0308rtuste u\u0308le tagab viisakama debati"}, {"text_idx": "#000022", "text": "Kadunud linna elustamine aitab leevendada ajalootraumasid"}, {"text_idx": "#000023", "text": "Professor: oleme Eestis la\u0308inud nutiso\u0303ltuvuse hirmujuttudega liiale"}, {"text_idx": "#000024", "text": "Graafik: Venemaa so\u0303da nihutas viimsepa\u0308eva kella seierid hukule la\u0308hemale"}, {"text_idx": "#000032", "text": "Doktorito\u0308o\u0308: moodne religioon on vajaduspo\u0303hine"}, {"text_idx": "#000033", "text": "Kliimamuutus murendab Indoneesia koopas maailma vanimat loomamaalingut"}, {"text_idx": "#000037", "text": "Himurad kvollid on valmis suguu\u0308hte nimel surema"}, {"text_idx": "#000040", "text": "Geenid juhatavad salu-lehelinnu o\u0303igele ra\u0308nnuteele"}, {"text_idx": "#000042", "text": "Harri Tiido: inimese kujutlusvo\u0303imest ja selle piiridest"}, {"text_idx": "#000048", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}, {"text_idx": "#000051", "text": "Uuring: Eesti naistippjuhid panevad karja\u0308a\u0308riedu pigem hea o\u0303nne kui enda to\u0308o\u0308panuse arvele"}, {"text_idx": "#000052", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000053", "text": "Arutelu orientalistidega: kas enesetaputerroristil on tagasiteed?"}, {"text_idx": "#000055", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]